ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI




PROIECT
HOTĂRÂREA
Nr.  35  din 22.06.2026 

privind aprobarea planului de măsuri necesare pentru interzicerea abandonării, aruncării necontrolate a deşeurilor sau gestionării neconforme cu ierarhia deşeurilor ȋn Comuna Blândeşti
Consiliul Local al comunei Blândeşti; judeţul Botoşani, întrunit în şedinţa   din data de 
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) art. 7 din Legea nr. 52/2003 privind transparenţa decizională în administraţia publică, cu modificările şi completările ulterioare,
Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. _______/_______;
Văzând măsurile stabilite prin Raportul de inspecție de către Garda Națională de Mediu prin Comisariatul Județean Botoșani; Hotărârea Consiliului local Blândeşti  nr. 41 din 26.10.2022 privind aprobarea normelor privind buna convieţuire, ordinea şi liniştea publică, practicarea unui comerţ civilizat, respectarea normelor de igiena, gospodărirea comunei şi protecţia mediului; rapoartele  comisiilor de specialitate ale Consiliului Local al comunei Blândeşti; 
În conformitate cu prevederile:
· art. 129 alin. (2) lit. b) și d), alin. (4) lit. c), alin. (7) lit. i și lit. n)  din O.U.G. nr. 57/2019 privind Codul administrative, cu modificările și completările ulterioare;
· art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 din Legea nr. 273/2006 privind finanțele publice locale, cu modificările și completările ulterioare;
· art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu modificările și completările ulterioare;
· art. 19 și art. 20 din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr. 3/2003, cu modificările ulterioare;
· art. 1 alin. (1) și (4), art. 8 alin. (3) lit. d)-d2), lit. j), art. 43 alin. (7) și art. 44 alin. (2) lit. d) din Legea serviciilor comunitare de utilități publice nr. 51/2006, republicată, cu modificările și completările ulterioare;
· art. 2  alin. (5) și (7), art. 5 alin. (1) și (2) lit. k), art. 26 alin. (1), alin. (3) din Legea serviciului de salubrizare a localităților nr. 101/2006, republicată, cu modificările și completările ulterioare;
· art. 9, alin. (1), alin. (4) și alin. (5) si art. 10 alin. (2), (3) si (4) din Ordonanta de urgenta a Guvernului nr. 5/2015 privind deseurile de echipamente electrice si electronice, cu modificarile si completarile ulterioare;
· art. 17 alin. (4) alin. (5) lit. a) și n) alin. (7), art. 21, art. 60 alin. (1) pct. A)  și alin. (2), art. 62-67 din Ordonanța de Urgență a Guvenului nr. 92/2021 privind regimul deșeurilor, cu modificări și completări ulterioare;
· art. 6 și art. 31 din Ordonanța de Urgență a Guvernului nr. 195/2005 privind protecția mediului, cu modificări și completări ulterioare;
· art. 96 și 97 din O.U.G. nr. 195/2005 privind protecţia mediului aprobata prin Legea nr. 265/2006, cu modificări și completări ulterioare; 
· pct. 17 din Anexa nr. 2 la Hotărârea Guvernului nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurilor periculoase, cu modificări și completări ulterioare;
· art. 2, alin. (2), art. 8, alin. (2), lit. d), alin. (4) și (5), art. 15, alin. (1) și (2), art. 28, alin. (1), art. 31, art. 32, alin. (1) din Ordonanța de Guvern nr. 2/2001 privind regimul juridic al contravențiilor, cu modificări și completări ulterioare;
· art. 2, alin. (2), art. 3-6, art. 9, art. 18 art. 24 și art. 241 din Ordonanţa Guvernului nr. 21/2002 privind gospodărirea localităţilor urbane si rurale, cu modificări și completări ulterioare;
· Ordinul Ministrului Sănătății nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;
· Ordinului ANRSC 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;
În baza art. 129 alin. (1) și (2), lit. b), alin. (4), lit. c), alin. (7), lit. i) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
Art. 1. Se aprobă Planul de măsuri necesare pentru interzicerea abandonării, aruncării necontrolate a deșeurilor sau gestionării neconforme cu ierarhia deșeurilor pe raza comunei Blândeşti, județul Botoșani, conform anexei nr. 1, parte integrantă din prezenta hotărâre.
Art. 2. Se interzice depozitarea, abandonarea, aruncarea și ascunderea de către persoanele fizice și juridice a deșeurilor de azbest (plăci de azbociment utilizate la acoperirea clădirilor), cu încălcarea prevederilor H.G. nr. 124/2003 privind prevenirea, reducerea și controlul poluării mediului cu azbest, cu modificările și completările ulterioare, a altor materiale utilizate în construcții cu potențial cancerigen sau alergen (vată de sticlă, vată minerală bazaltică cu conținut de PCB, etc.), precum și a deșeurilor periculoase în afara spațiilor autorizate în acest scop.
Art. 3. (1) Abandonarea, aruncarea și gestionarea necontrolată a deșeurilor pe domeniul public, cât și cel privat, al Comunei Blândeşti, județul Botoșani, constituie contravenție și se sancționează conform legislației în vigoare.
(2) Pe lângă sancțiunea principală a amenzii, se instituie măsura complementară de aducere a terenului la starea inițială, conform prevederilor art. 63 din O.U.G. nr. 92/2021.
(3) Constatarea contravențiilor și aplicarea sancțiunilor se realizează de persoane împuternicite din cadrul Gărzii de Mediu, post poliție comuna Blândeşti și de personalul desemnat din cadrul aparatului de specialitate a primarului, conform atribuțiilor stabilite prin normele juridice în vigoare.
Art. 4. Începând cu data prezentei, își încetează aplicabilitatea orice alte dispoziții contrare.
Art. 5. Cu ducerea la îndeplinire a prevederilor prezentei hotărâri răspund primarul prin compartimentele de specialitate din cadrul Primăriei.

Inițiator proiect de hotărâre,
Primar Stelian MAXIM
